title: Rozhodnutie Európskeho parlamentu (EÚ) 2017/1719 z 27. apríla 2017 o účtovnej závierke Európskeho policajného úradu (Europol) za rozpočtový rok 2015

text:
               29.9.2017

               SK

               Úradný vestník Európskej únie

               L 252/318

         ROZHODNUTIE EURÓPSKEHO PARLAMENTU (EÚ) 2017/1719
   z 27. apríla 2017
   o účtovnej závierke Európskeho policajného úradu (Europol) za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho policajného úradu za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho policajného úradu za rozpočtový rok 2015 spolu s odpoveďou úradu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória úradu za plnenie rozpočtu za rozpočtový rok 2015 (05873/2017 – C8-0070/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (4), a najmä na jeho článok 43,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0107/2017),

               1.

               schvaľuje účtovnú závierku Európskeho policajného úradu za rozpočtový rok 2015;

               2.

               poveruje svojho predsedu, aby postúpil toto rozhodnutie riaditeľovi Európskeho policajného úradu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 198.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 121, 15.5.2009, s. 37.

      (5)  Ú. v. EÚ L 328, 7.12.2013, s. 42.


title: 2014/878/EÚ: Rozhodnutie Európskeho parlamentu a Rady z  26. novembra 2014 o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z  2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/008 FI/STX Rauma, Fínsko)

text:
               6.12.2014

               SK

               Úradný vestník Európskej únie

               L 350/11

         ROZHODNUTIE EURÓPSKEHO PARLAMENTU A RADY
   z 26. novembra 2014
   o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/008 FI/STX Rauma, Fínsko)

      (2014/878/EÚ)

   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (2), a najmä na jeho článok 12,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (3), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu veľkých štrukturálnych zmien v usporiadaní svetového obchodu v dôsledku globalizácie, v dôsledku pokračovania celosvetovej finančnej a hospodárskej krízy, ktorou sa zaoberá nariadenie (ES) č. 546/2009 (4), alebo v dôsledku novej celosvetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)

               EGF nesmie prekročiť maximálnu ročnú sumu 150 miliónov EUR (v cenách roku 2011), ako sa stanovuje v článku 12 nariadenia (EÚ, Euratom) č. 1311/2013.

               (3)

               Fínsko predložilo 27. mája 2014 žiadosť o mobilizáciu EGF v súvislosti s prepúšťaním v spoločnosti STX Finland Oy v Raume a v súlade s článkom 8 ods. 3 nariadenia (EÚ) č. 1309/2013 ju doplnilo o dodatočné informácie. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               EGF by sa preto mal mobilizovať s cieľom poskytnúť finančný príspevok vo výške 1 426 800 EUR v súvislosti so žiadosťou Fínska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa mobilizuje Európsky fond na prispôsobenie sa globalizácii s cieľom poskytnúť sumu 1 426 800 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 26. novembra 2014

            Za Európsky parlament

            predseda

         M. SCHULZ

            Za Radu

            predseda

         S. GOZI

      (1)  Ú. v. EÚ L 347, 20.12.2013, s. 855.

      (2)  Ú. v. EÚ L 347, 20.12.2013, s. 884.

      (3)  Ú. v. EÚ C 373, 20.12.2013, s. 1.

      (4)  Ú. v. EÚ L 167, 29.6.2009, s. 26.


title: 2005/553/ES: Rozhodnutie Európskeho parlamentu z 12. apríla 2005 o účtovnej závierke šiesteho, siedmeho, ôsmeho a deviateho Európskeho rozvojového fondu za rozpočtový rok 2003

text:
               27.7.2005

               SK

               Úradný vestník Európskej únie

               L 196/152

      ROZHODNUTIE EURÓPSKEHO PARLAMENTU

   z 12. apríla 2005
   o účtovnej závierke šiesteho, siedmeho, ôsmeho a deviateho Európskeho rozvojového fondu za rozpočtový rok 2003
   (2005/553/ES)
   EURÓPSKY PARLAMENT,
   so zreteľom na správu o nasledujúcich opatreniach po udelení absolutórií za rok 2002 (KOM(2004) 0648 – C6-0126/2004),
   so zreteľom na súvahy a účty pre 6., 7., 8. a 9. Európsky rozvojový fond za rozpočtový rok 2003 (KOM(2004) 0667 – C6-0165/2004),
   so zreteľom na správu o finančnom hospodárení 6., 7., 8. a 9. Európskeho rozvojového fondu za rozpočtový rok 2003 (SEC(2004) 1271),
   so zreteľom na výročnú správu Dvora audítorov o aktivitách financovaných šiestym, siedmym, ôsmym a deviatym Európskym rozvojovým fondom za rozpočtový rok 2003 spolu s odpoveďami inštitúcií (1),
   so zreteľom na vyhlásenie Dvora audítorov o vierohodnosti vedenia účtov Európskych rozvojových fondov (2),
   so zreteľom na odporúčania Rady z 8. marca 2005 (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
   so zreteľom na článok 33 Internej dohody z 20. decembra 1995 medzi zástupcami vlád členských štátov zasadajúcich v Rade, o financovaní a správe pomoci Spoločenstva v zmysle Druhého finančného protokolu k štvrtému dohovoru AKT-ES (3),
   so zreteľom na článok 32 Internej dohody z 18. septembra 2000 medzi zástupcami vlád členských štátov zasadajúcich v Rade, o financovaní a správe pomoci Spoločenstva podľa Finančného protokolu k Dohode o partnerstve medzi členmi skupiny afrických, karibských a tichomorských štátov a Európskym spoločenstvom a jeho členskými štátmi, podpísanej v Cotonou (Benin) 23. júna 2000 a o rozdelení finančnej pomoci pre zámorské krajiny a teritóriá, na ktoré sa vzťahuje štvrtá časť Zmluvy o ES (4),
   so zreteľom na článok 74 finančného nariadenia zo 16. júna 1998, ktoré sa vzťahuje na spoluprácu pri financovaní rozvoja podľa Štvrtého dohovoru AKT-ES (5),
   so zreteľom na článok 119 finančného nariadenia z 27. marca 2003, ktoré sa vzťahuje na 9. Európsky rozvojový fond (6),
   so zreteľom na článok 70, tretiu zarážku článku 71 a prílohu V rokovacieho poriadku,
   so zreteľom na správu Výboru pre rozpočtovú kontrolu a stanovisko Výboru pre rozvoj (A6-0069/2005),

               1.

               uvádza, že finančná situácia šiesteho, siedmeho, ôsmeho a deviateho Európskeho rozvojového fondu bola k 31. decembru 2003 nasledovná:
               Súhrnné využitie zdrojov ERF k 31. decembru 2003

                           (v miliónoch EUR)

                              Stav na konci roka 2002

                              Plnenie rozpočtu v priebehu rozpočtového roka 2003

                              Stav na konci roka 2003

                           Celková čiastka

                           Miera uplatnenia % (9)

                           6. ERF

                           7. ERF

                           8. ERF (10)

                           9. ERF (11)

                           Celková čiastka (11)

                           6. ERF

                           7. ERF

                           8. ERF (10)

                           9. ERF (11)

                           Celková čiastka (11)

                           Miera uplatnenia % (9)

                              A – ZDROJE
                               (7)

                              32 840,4

                           – 357,5

                           – 585,6

                           – 1 736,7

                           15 493,1

                              12 813,3

                              7 471,6

                              10 926,1

                              11 762,9

                              15 493,1

                              45 653,7

                           B – VYUŽITIE

                                          1.

                                       Finančné záväzky

                              29 921,2

                              91,1

                              – 13,1

                              – 2,6

                              255,1

                              3 522,4

                              3 761,8

                              7 471,6

                              10 926,1

                              11 762,9

                              3 522,4

                              33 683,0

                              73,8

                                          2.

                                       Jednotlivé právne záväzky

                              24 824,2

                              75,6

                              30,7

                              311,7

                              1 406,6

                              1 133,7

                              2 882,7

                              7 349,6

                              10 297,1

                              8 926,5

                              1 133,7

                              27 706,9

                              60,7

                                          3.

                                       Platby
                                        (8)

                              21 536,4

                              65,6

                              47,0

                              486,2

                              1 559,6

                              281,7

                              2 374,5

                              7 282,1

                              9 718,6

                              6 628,5

                              281,7

                              23 910,9

                              52,4

                              C – Neuhradené platby (B1-B3)

                              8 384,8

                              25,5

                              189,5

                              1 207,5

                              5 134,4

                              3 240,7

                              9 772,1

                              21,4

                              D – Disponibilný zostatok (A-B1)

                              2 919,2

                              8,9

                              0,0

                              0,0

                              0,0

                              11 970,7

                              11 970,7

                              26,2

                              Zdroj: Dvor audítorov, Výročná správa na rozpočtový rok 2003, s 403.

               2.

               schvaľuje účtovnú uzávierku s ohľadom na plnenie šiesteho, siedmeho, ôsmeho a deviateho Európskeho rozvojového fondu na rozpočtový rok 2003;

               3.

               poveruje svojho predsedu, aby toto rozhodnutie postúpil Komisii, Rade, Dvoru audtorov a Európskej investičnej banke a aby zabezpečil jeho uverejnenie v Úradnom vestníku Európskej únie (séria L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 293, 30.11.2004, s. 315.

      (2)  Ú. v. EÚ C 293, 30.11.2004, s. 327.

      (3)  Ú. v. ES L 156, 29.05.1998, s. 108.

      (4)  Ú. v. ES L 317, 15.12.2000, s. 355.

      (5)  Ú. v. ES L 191, 07.07.1998, s. 53.

      (6)  Ú. v. EÚ L 83, 01.04.2003, s. 1.

      (7)  Začiatočné prídely pre 6., 7., 8. a 9. ERF, úrok, rôzne zdroje a transfery z predchádzajúcich ERF.

      (8)  Vrátane presunov Stabex (7. ERF: 104 miliónov EUR, 8. ERF: 87 miliónov EUR, spolu 191 miliónov EUR).

      (9)  Ako percento zdrojov.

      (10)  Vrátane 732,9 miliónov EUR vo finančných záväzkoch, 347,4 miliónov EUR v jednotlivých právnych záväzkoch a 97,7 miliónov EUR v platbách pre predbežné uplatňovanie Zmluvy z Cotonou.

      (11)  Pozn.: pre jednoduché porovnanie s predchádzajúcimi rokmi tieto čísla zahŕňajú činnosti, ktoré teraz EIB riadi nezávisle (prídel: 2 245 miliónov EUR, finančné záväzky: 366 miliónov EUR, jednotlivé právne záväzky: 140 miliónov EUR, platby: 4 milióny EUR).

      Zdroj: Dvor audítorov, Výročná správa na rozpočtový rok 2003, s 403.

         UZNESENIE EURÓPSKEHO PARLAMENTU

      s poznámkami, ktoré tvoria nedeliteľnú súčasť rozhodnutia o absolutóriu pre Komisiu na plnenie rozpočtu šiesteho, siedmeho, ôsmeho a deviateho Európskeho rozvojového fondu na rozpočtový rok 2003
      EURÓPSKY PARLAMENT,
      so zreteľom na správu o nasledujúcich opatreniach po udelení absolutórií za rok 2002 (KOM(2004) 0648 – C6-0126/2004),
      so zreteľom na súvahy a účty pre 6., 7., 8. a 9. Európsky rozvojový fond za rozpočtový rok 2003 (KOM(2004) 0667 – C6-0165/2004),
      so zreteľom na výročnú správu Dvora audítorov o aktivitách financovaných šiestym, siedmym, ôsmym a deviatym Európskym rozvojovým fondom za rozpočtový rok 2003 spolu s odpoveďami inštitúcií (1),
      so zreteľom na vyhlásenie Dvora audítorov o vierohodnosti vedenia účtov Európskych rozvojových fondov (2),
      so zreteľom na svoje uznesenie z 1. marca 2001 o oznámení Komisie Rade a Európskemu parlamentu o rozvojovej politike Európskeho spoločenstva (3),
      so zreteľom na svoje uznesenie z 22. apríla 2004 o oznámení Komisie Rade a Európskemu parlamentu o budovaní našej spoločnej budúcnosti; o politických výzvach a rozpočtových prostriedkoch v rozšírenej Únii v rokoch 2007–2013 (4),
      so zreteľom na výročnú správu o činnosti Úradu pre spoluprácu (EuropeAid) za rok 2003,
      so zreteľom na výročnú správu Komisie za rok 2004 pre Radu a Európsky parlament o rozvojovej politike a vonkajšej pomoci Európskeho spoločenstva (KOM(2004) 0536),
      so zreteľom na odporúčania Rady z 8. marca 2005 (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
      so zreteľom na článok 33 Internej dohody z 20. decembra 1995 medzi zástupcami vlád členských štátov zasadajúcich v Rade, o financovaní a správe pomoci Spoločenstva v zmysle Druhého finančného protokolu k štvrtému dohovoru AKT-ES (5),
      so zreteľom na článok 32 Internej dohody z 18. septembra 2000 medzi zástupcami vlád členských štátov zasadajúcich v Rade, o financovaní a správe pomoci Spoločenstva podľa Finančného protokolu k Dohode o partnerstve medzi členmi skupiny afrických, karibských a tichomorských štátov a Európskym spoločenstvom a jeho členskými štátmi, podpísanej v Cotonou (Benin) 23. júna 2000 a o rozdelení finančnej pomoci pre zámorské krajiny a teritóriá, na ktoré sa vzťahuje štvrtá časť Zmluvy o ES (6),
      so zreteľom na článok 74 finančného nariadenia z 16. júna 1998, ktoré sa vzťahuje na finančnú spoluprácu pri financovaní rozvoja podľa Štvrtého dohovoru ACP-ES (7),
      so zreteľom na články 119 a 120 finančného nariadenia z 27. marca 2003, ktoré sa vzťahuje na 9. Európsky rozvojový fond (8),
      so zreteľom na článok 70, tretiu zarážku článku 71 a prílohu V rokovacieho poriadku,
      so zreteľom na správu Výboru pre rozpočtovú kontrolu a stanovisko Výboru pre rozvoj (A6-0069/2005),

                  A.

                  keďže článok 119 finančného nariadenia z 27. marca 2003 vyžaduje, aby Komisia podnikla všetky príslušné kroky s cieľom zohľadniť pripomienky sprevádzajúce rozhodnutie o udelení absolutória a na žiadosť Európskeho parlamentu podala správu o opatreniach prijatých na základe týchto pripomienok a poznámok;

                  B.

                  keďže reforma spravovania externej pomoci ES bola spustená v máji roku 2000 a reforma rozvojovej politiky ES v novembri 2000 (9) a reforma rozvojovej politiky ES v novembri 2000 (10);

                  C.

                  keďže Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na druhej strane, podpísaná v Cotonou 23. júna 2000 (Zmluva z Cotonou) (11) nadobudla platnosť 1. apríla 2003;

            1.   domnieva sa, že politika rozvoja je základným prvkom vonkajších aktivít Únie, ktorého cieľom je odstránenie chudoby posilnením sociálnych infraštruktúr, vzdelávania a zdravotnej starostlivosti, zvýšením výrobných kapacít chudobného obyvateľstva a poskytnutím pomoci postihnutým krajinám, aby mohli rozvinúť svoj rast a miestne možnosti; zdôrazňuje, že splnenie rozvojových cieľov milénia bude hlavným krokom na ceste k dosiahnutiu tohto cieľa, domnieva sa, že Európsky rozvojový fond je dôležitým nástrojom realizácie tejto politiky v krajinách AKT a že jeho vplyv je treba zvýšiť jeho rýchlejším uplatnením, ktoré bude sprevádzať väčšia priehľadnosť, väčšia zodpovednosť a dodržiavanie zásad riadneho finančného hospodárenia;
      2.   oceňuje úsilie, ktoré vyvinula Komisia, aby sústredila svoju rozvojovú činnosť na splnenie rozvojových cieľov milénia, vrátane definovania desiatich kľúčových ukazovateľov; víta použitie týchto ukazovateľov v rámci strednodobého hodnotenia Európskeho rozvojového fondu na posúdenie pokrokov vykonaných na ceste k odstraňovaniu chudoby; žiada Komisiu, aby posilnila svoje úsilie v tomto zmysle a odporúča venovať 35 % výdavkov Európskej únie na spoluprácu pri plnení rozvojových cieľov milénia;
      3.   uvedomuje si problémy pri meraní vplyvu pomoci Spoločenstva na dosiahnutie rozvojových cieľov milénia, v prostredí, v ktorom pôsobí viacero darcov; odsudzuje skutočnosť, že Komisia sa nepokúsila vytvoriť vhodný mechanizmus na meranie takéhoto vplyvu a musí sa preto obmedzovať na meranie pokroku rozvojových krajín pri dosahovaní rozvojových cieľov milénia; odsudzuje skutočnosť, že odpovede Komisie na dotazník Výboru pre rozvoj sú značne neurčité v súvislosti s plnením rozvojových cieľov milénia v rozvojových činnostiach Komisie;
      4.   víta zlepšenia, ktoré dosiahla Komisia v systéme podávania správ a uvedomuje si zlepšenie kvality Výročnej správy za rok 2004 o rozvojovej politike a vonkajšej pomoci ES (KOM(2004) 0536 a SEC(2004) 1027);
      5.   rozhodol o začatí každoročnej plenárnej rozpravy o výročnej správe Komisie o rozvojovej politike a vonkajšej pomoci ES;
      6.   víta, že v roku 2003 bolo z celkovej finančnej pomoci 4,079 miliardy EUR pre krajiny AKT (Európsky rozvojový fond a všeobecný rozpočet EÚ) 33 % (1,346 miliardy EUR) viazaných na sociálnu infraštruktúru a služby, vyjadruje poľutovanie nad tým, že iba 62 miliónov EUR (1,5 %) bolo pridelených na základné vzdelanie a 212 miliónov EUR (5,2 %) na základnú zdravotnú starostlivosť; dôrazne vyzýva Komisiu, aby zvýšila finančné prostriedky určené pre tieto odvetvia a žiada, aby 20 % výdavkov Európskej únie určených pre rozvoj spolupráce bolo účelovo viazaných na základné vzdelanie a zdravotníctvo v rozvojových krajinách;
      Účty

                  7.

                  berie na vedomie, že súvahy a účty boli predložené neskoro; berie na vedomie, že ukončenie modernizácie účtov ERF je naplánované v rámci stanovených termínov; teší sa na doručenie správy účtovníka Komisie o stave účtov Komisie vrátane účtov pre ERF o stave k 1. januáru 2005; žiada, aby bol informovaný o postupe modernizácie nového integrovaného IT systému (ABAC-FED);

                  8.

                  všíma si, že napriek tomu, že fondy ERF spravované Európskou investičnou bankou (EIB) nekontroluje Dvor audítorov ani Európsky parlament ako súčasť postupu udelenia absolutória, tieto fondy sú konsolidované v účtoch ERF; domnieva sa, že ak by sa informácie o týchto fondoch poskytovali orgánu udeľujúcemu absolutórium zodpovednému za zrušenie účtov ERF, zlepšila by sa prehľadnosť;

            Vyhlásenie o vierohodnosti

                  9.

                  berie na vedomie, že s výnimkou problémov súvisiacich s nasledovným (12), Dvor audítorov zastáva názor, že účty spoľahlivo odrážajú príjmy a výdavky týkajúce sa šiesteho, siedmeho, ôsmeho a deviateho ERF:

                              a)

                              čiastky splatné do ERF a nezahrnuté v súvahe k 31. decembru 2003 (27,5 miliónov EUR);

                              b)

                              zálohy (400 miliónov EUR);

                              c)

                              fondy Stabex;

                              d)

                              fondy prevedené na EIB a nevyčerpané (209 miliónov EUR);

                  10.

                  berie na vedomie názor Dvora audítorov, že generálny riaditeľ Úradu pre spoluprácu (EuropeAid) by mal vo výročnej správe o činnosti vyjadriť výhradu a podať vyhlásenie týkajúce sa dlhov, ktoré sa ešte musia zistiť, a o správnom využívaní fondov Stabex, keďže v danom čase nemal dostatok informácií, aby urobil dobre podložené závery;

                  11.

                  v súvislosti so základnými transakciami berie na vedomie, že Dvor audítorov zastáva názor, že príjmy vykazované v účtoch, prídely do ERF, záväzky a platby v danom roku sú ako celok zákonné a riadne; berie na vedomie, že Dvor audítorov si svoj názor vytvoril na základe analýzy dozorných systémov a kontrolných mechanizmov, auditu určitého počtu operácií a analýzy výročnej správy o činnosti a vyhlásenia generálneho riaditeľa Úradu pre spoluprácu (EuropeAid);

                  12.

                  nalieha na Komisiu, aby riešila nasledujúce slabé stránky, ktoré si Dvor audítorov všimol v dozorných systémoch a kontrolných mechanizmoch:

                              a)

                              vplyvy vykonávania vnútorných kontrolných štandardov sú limitované, lebo ich uplatňovanie v delegáciách je viazané na proces prechodu, ktorý nemal byť realizovaný do konca roka 2004;

                              b)

                              akčné plány musia pokračovať a vykonávať sa komplexnejšie, najmä na úrovni delegácie, aby sa založil účinný budúci rámec pre dozorné systémy a kontrolné mechanizmy;

                              c)

                              dozorné systémy a kontrolné mechanizmy vzťahujúce sa na kontrakty a platby si vyžadujú lepšie plnenie napriek tomu, že sú vytvorené dobre;

            Správa o finančnom hospodárení

                  13.

                  berie na vedomie, že správa o finančnom hospodárení bola predložená neskoro; oceňuje množstvo a kvalitu informácií obsiahnutých v správe o finančnom hospodárení vrátane údajov konkrétne vyžiadaných Európskym parlamentom vo svojom odporúčaní k absolutóriu za rok 2002; žiada Komisiu v budúcnosti i naďalej vylepšovala túto správu najmä tak, aby umožňovala porovnanie súm vložených do projektov, rozpočtovú podporu a pomoc nespadajúcu do programu v rámci deviateho ERF s predchádzajúcimi ERF, a aby povolila prehľad administratívnych nákladov na ERF;

            Zodpovednosť

                  14.

                  berie na vedomie, že kým komisár pre rozvoj a humanitárnu pomoc je zodpovedný za politiku ERF, komisár pre politiku vonkajších vzťahov a európske susedstvo je zodpovedný za všetky všeobecné koncepcie a záležitosti riadenia týkajúce sa fungovania programu EuropeAid, ktorým sa uplatňuje ERF; berie na vedomie, že komisár pre rozvoj a humanitárnu pomoc je oprávnený prijímať rozhodnutia súvisiace s ERFa konkrétnymi rozpočtovými položkami, za ktoré nesie zodpovednosť; je i naďalej presvedčený, že toto oprávnenie umožní komisárovi pre rozvoj a humanitárnu pomoc prevziať plnú politickú zodpovednosť za vykonávanie programov financovaných z ERF a oblasti rozvojovej politiky v rámci programu EuropeAid, keď EuropeAid je podriadený komisárovi pre politiku vonkajších vzťahov a európske susedstvo; i naďalej má obavy, že nedostatočná jasnosť v otázke zodpovednosti môže viesť k nejednoznačnosti, koho brať na zodpovednosť za ERF;

            Plnenie a RAL

                  15.

                  víta zvýšenie plnenia rozpočtu zaznamenané v roku 2003; všíma si však, že so zavedením deviateho ERF a rýchleho naviazania nových fondov sa úroveň nevyčerpaných prostriedkov (RAL - „reste a liquider“) zvýšila o viac ako 1 miliardu EUR z čiastky 8,385 miliardy EUR na konci roku 2002 do výšky 9,410 miliardy EUR na konci roka 2003; domnieva sa, že táto úroveň je neprijateľne vysoká a vyzýva Komisiu, aby urýchlila vyplácanie pomoci ERF;

                  16.

                  podotýka, že hoci by to bolo žiaduce, rýchlejšie uplatňovanie samotné nepostačuje na vytvorenie záveru, že výkon ERF sa zlepšil – potrebné je aj lepšie dosahovanie cieľov; berie na vedomie porovnanie cieľov a dosiahnutých úspechov uvedené v správe o finančnom hospodárení, žiada však Komisiu, aby vynaložila viac snahy pri stanovovaní kvantifikovateľných cieľov, ako je určené v nariadení o rozpočtových pravidlách;

                  17.

                  berie na vedomie, že veľa členských štátov neuhradilo v roku 2003 svoj príspevok v plnej výške, čo v kombinácii s platbou do všeobecného zdravotného fondu spôsobilo prečerpanie fondov Komisie a omeškanie platieb; vyzýva členské štáty, aby dodržiavali svoje záväzky týkajúce sa príspevkov do ERF;

            Rozpočtová podpora

                  18.

                  konštatuje rastúci význam rozpočtovej podpory, ktorá v roku 2003 dosiahla 390 miliónov EUR, ktoré boli rozdelené medzi 19 krajín AKT; uvedomuje si, že rozpočtová pomoc môže účinne prispieť k uskutočňovaniu cieľov zníženia chudoby a zlepšenia správy verejných financií v prijímajúcich krajinách, najmä zvýšením pocitu „vlastníctva“ v týchto krajinách zdôrazňuje význam metódy „pohyblivých splátok“ a dôrazne vyzýva Komisiu, aby zlepšila svoje nástroje na kontrolu hospodárskych reforiem a kvality spravovania verejných financií, ktoré podmieňujú nárok na rozpočtovú pomoc;

                  19.

                  chápe, že keď sa pre štát z oblasti ACP uvoľnia fondy rozpočtovej podpory, vynakladajú a kontrolujú sa v súlade s vnútroštátnymi predpismi v oblasti kontroly a nie predpismi ERF; uvedomuje si, že tým vzniká potreba zmeny nasledujúcich postupov Komisie výrazne sa odchyľujúcich od tradičných previerok a kontrol operácií smerom k posúdeniu stavu riadenia verejných financií na základe informácií z monitorovania a výkonových ukazovateľov;

                  20.

                  berie však na vedomie, že Dvor audítorov znova poznamenáva, že kritériá na uvoľnenie fondov rozpočtovej podpory tvoria v prevažnej miere makroekonomické ukazovatele, ktoré poskytujú iba časť informácií o spravovaní verejných financií; pripomína žiadosť vyjadrenú v správe o absolutóriu na rok 2002 o zhodnotenie miery splnenia všetkých troch podmienok stanovených v článku 61 odsek 2 Zmluvy z Cotonou (13) súhlasí s Dvorom audítorov, že hodnotenia by mali byť formalizované pre každé jedno z týchto kritérií;

                  21.

                  berie na vedomie, že iní darcovia takisto zvyšujú využívanie rozpočtovej podpory a že Komisia spolupracuje s týmito darcami, predovšetkým so Svetovou bankou, pri tvorbe ukazovateľov na posúdenie výkonnosti spravovania verejných financií; berie na vedomie, že informácie poskytnuté Komisiou v odpovedi na žiadosť o absolutórium za rok 2002 týkajúcu sa správy o situácii práce v rámci programu verejných výdavkov a finančnej zodpovednosti pri príprave výkonových ukazovateľov spravovania verejných financií; všíma si uistenie zo strany Komisie, že na začiatku roka bol odsúhlasený skúšobný rámec, že začiatok odskúšania vytvoreného nástroja je naplánovaný na koniec roka 2004 a že rozhodnutie o finalizácii analytického rámca by malo byť prijaté v júni roku 2005; žiada, aby bol do 1. septembra 2005 informovaný o postupe prác v rámci tohto programu;

            Najvyššie audítorské inštitúcie

                  22.

                  pripomína dôležitosť, akú Európsky parlament, Rada a Dvor audítorov pripisujú zapojeniu najvyšších audítorských inštitúcií (NAI) štátov AKT do kontroly ERF (14);

                  23.

                  berie na vedomie informácie poskytnuté Komisiou vo svojej správe o finančnom hospodárení o fondoch vynaložených na projekty zapojenia NAI v rozpočtovom roku 2003, ako o to Európsky parlament žiadal vo svojej správe k absolutóriu za rok 2002;

                  24.

                  berie na vedomie, že Komisia zvažuje rôzne možnosti podpory a propagácie úlohy NAI v štátoch AKT; žiada o posúdenie rôznych zvažovaných alternatív v čase do ďalšieho uplatnenia absolutória;

            Tvorba rozpočtu

                  25.

                  domnieva sa, že vytvorenie rozpočtu pre ERF by odstránilo mnoho komplikácií a ťažkostí s uplatňovaním nasledujúcich ERF, pomohlo by urýchliť vyplácanie prostriedkov a eliminovalo by súčasný deficit demokracie; domnieva sa, že táto otázka by sa mala riešiť v rámci diskusie o nových finančných výhľadoch;

            Prechod riadenia pomoci a podpory

                  26.

                  podporuje prevedenie zdrojov a rozhodovacích právomocí z Komisie na delegácie Komisie; očakáva, že táto nová organizačná štruktúra prispeje k ešte vyššej miere plnenia záväzkov a platieb, akú Komisia dosiahla v roku 2003;

                  27.

                  chápe však, že nová štruktúra predstavuje nielen výhody, ale prináša aj riziká; považuje pracovnú štúdiu Komisie „Náčrt rizík spojených s vonkajšou pomocou“ za užitočnú;

                  28.

                  berie na vedomie správu Komisie o vyhodnotení procesu prechodu (15); je si vedomý, že výkon dekoncentrácie sa chýli ku koncu; chcel by sa ubezpečiť, že prechod prostriedkov a rozhodovacích právomocí na delegácie sprevádzajú vhodné kontrolné mechanizmy; žiada o včasnú správu pre ďalšie udeľovanie absolutória, kde sa bude uvádzať aktuálny stav postupovania tohto prechodu s opisom očakávaných prínosov spolu s kvantifikovateľnými ukazovateľmi a prehľadom už dosiahnutých výhod a podrobné informácie o kontrolných štandardoch uplatňovaných v delegáciách vrátane stavu uplatňovania interných kontrolných štandardov;

                  29.

                  berie na vedomie uistenie Komisie, že v delegáciách má dostatok pracovníkov s dostatočne dobrými kvalifikáciami a prípravou v oblasti riadenia financií; všíma si však, že Komisia sa nachádza na spodku rebríčka z hľadiska pomeru pracovníkov spravujúcich čiastku 10 miliónov EUR v porovnaní s inými hlavnými darcami;

                  30.

                  berie na vedomie riziká vyplývajúce z procesu prenosu právomocí na delegácie Komisie v krajinách AKT, akými sú ťažkosti pri hľadaní vhodného personálu a možnosť nejednotného výkladu pravidiel jednotlivými delegáciami Komisie; zdôrazňuje potrebu zlepšiť pravidlá a nájsť rovnováhu medzi posilnením mechanizmov kontroly a potrebou podávať správy na jednej strane a účinným a pružným rozhodovaním, ktoré znamená prenechať rozhodovanie o projektoch delegáciám, na druhej strane;

            Fondy Stabex

                  31.

                  berie na vedomie, že Komisia v roku 2003 vykonala inventarizáciu fondov Stabex, ktorá ukázala, že ešte okolo 700 miliónov EUR sa musí poukázať na miestne účty prijímajúcich krajín; berie na vedomie, že i napriek tomu, že fondy na týchto účtoch boli prevedené do prijímajúcich krajín a oficiálne opustili účty ERF, Komisia i naďalej zdieľa zodpovednosť za tieto fondy a uchováva si kontrolu nad ich riadnym využitím; všíma si pripomienku Dvora Audítorov, že nevyhovujúci dohľad neumožňuje Komisii skontrolovať použitie týchto fondov; berie na vedomie, že Komisia má v úmysle do konca roka 2003 zaviesť lepšie postupy dohľadu, ktoré by boli plne funkčné do roku 2005; vyzýva Komisiu pracovať s prijímajúcimi štátmi za účelom zlepšenia dohľadu a zaručiť, že zvyšné fondy budú poukázané čo najrýchlejšie;

            Hodnotenie

                  32.

                  víta snahy, ktoré Komisia uskutočnila v oblasti vnútornej kontroly, čo jej umožňuje splniť väčšinu štandardov; obáva sa však, že Komisia nebude schopná splniť štandard vnútornej kontroly č. 23 o zhodnotení z dôvodu kapacitných obmedzení; žiada Komisiu o správu, ako zamýšľa zaručiť správne vykonanie hodnotenia a jeho sledovania a aby oznámila, dokedy podľa svojho názoru bude schopná splniť tento štandard;

            Termíny

                  33.

                  vyzýva Komisiu, aby predložila – a Rada prijala - nasledujúci návrh na zmenu prvej vety článku 119 odsek 1 nariadenia o rozpočtových pravidlách:
                  „Európsky parlament, na základe odporúčania Rady, konajúc kvalifikovanou väčšinou udelí do 30. júna roku N +2 absolutórium pre Radu o finančnom plnení prostriedkov ERF, ktoré spravoval podľa článku 1 ods. 2, v roku N.“

         (1)  Ú. v. EÚ C 293, 30.11.2004, s. 315.

         (2)  Ú. v. EÚ C 293, 30.11.2004, s. 327.

         (3)  Ú. v. ES C 277, 1.10.2001, s. 130.

         (4)  Prijaté texty, P5-TA(2004) 0367.

         (5)  Ú. v. ES L 156, 29.5.1998, s. 108.

         (6)  Ú. v. ES L 317, 15.12.2000, s. 355.

         (7)  Ú. v. ES L 191, 7.7.1998, s. 53.

         (8)  Ú. v. EÚ L 83, 1.4.2003, s. 1.

         (9)  Oznámenie Komisii o reforme spravovania vonkajšej pomoci, prijaté Komisiou 16. mája 2000.

         (10)  Stanovisko Rady a Komisie o rozvojovej politike Európskeho spoločenstva, prijaté Radou pre všeobecné záležitosti (rozvoj) 10. novembra 2000.

         (11)  Ú. v. ES L 317, 15.12.2000, s. 3.

         (12)  Dvor audítorov, výročná správa za rozpočtový rok 2003, s. 387.

         (13)  Priama rozpočtová pomoc ako podpora makroekonomických alebo sektorových reforiem sa udeľuje, keď:

                  a)

                  správa verejných výdavkov je dostatočne transparentná, zodpovedná a efektívna;

                  b)

                  existujú dobre zadefinované makroekonomické alebo sektorové koncepcie vytvorené samotnou krajinou a odsúhlasené jej hlavnými darcami; a

                  c)

                  verejné obstarávanie je otvorené a transparentné.

         (14)  Pozri body 21 až 4 v uznesení, ktoré obsahuje poznámky priložené k rozhodnutiu o absolutóriu pre Komisiu o plnení rozpočtu šiesteho, siedmeho a ôsmeho Európskeho rozvojového fondu za rozpočtový rok 2002 (Ú. V. EÚ L 330, 4.11.2004, s. 128).

         (15)  SEC(2004) 0561, 6.5.2004.


title: Rozhodnutie Rady (SZBP) 2016/35 zo 14. januára 2016, ktorým sa mení rozhodnutie 2010/413/SZBP o reštriktívnych opatreniach voči Iránu

text:
               15.1.2016

               SK

               Úradný vestník Európskej únie

               L 10/15

         ROZHODNUTIE RADY (SZBP) 2016/35
   zo 14. januára 2016,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 26. júla 2010 prijala rozhodnutie 2010/413/SZBP (1) o reštriktívnych opatreniach voči Iránu.

               (2)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokého predstaviteľa Únie pre zahraničné veci a bezpečnostnú politiku dosiahli 24. novembra 2013 dohodu s Iránom o spoločnom akčnom pláne, v ktorom sa vytýčil postup, ako dosiahnuť dlhodobé a komplexné riešenie iránskej jadrovej otázky. Dohodlo sa, že prvým krokom v rámci procesu, ktorý povedie k tomuto komplexnému riešeniu, budú prvé vzájomne dohodnuté opatrenia, ktoré prijmú obe strany na obdobie šiestich mesiacov a ktoré bude možné vzájomnou dohodou predĺžiť.

               (3)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokého predstaviteľa Únie pre zahraničné veci a bezpečnostnú politiku dosiahli 14. júla 2015 dohodu o dlhodobom komplexnom riešení Iránskej jadrovej otázky. Úspešné vykonávanie spoločného komplexného akčného plánu zabezpečí výlučne mierovú povahu iránskeho jadrového programu a stanoví celkové zrušenie všetkých sankcií týkajúcich sa jadrového programu.

               (4)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokého predstaviteľa Únie pre zahraničné veci a bezpečnostnú politiku dosiahli 14. júla 2015 dohodu s Iránom o predĺžení vykonávania opatrení spoločného komplexného akčného plánu na uľahčenie potrebných dojednaní a príprav pre vykonávanie spoločného komplexného akčného plánu.

               (5)

               Rada 14. júla 2015 rozhodnutím (SZBP) 2015/1148 (2) rozhodla o predĺžení vykonávania opatrení uvedených v spoločnom komplexnom akčnom pláne do 14. januára 2016.

               (6)

               S cieľom poskytnúť dostatočný čas na potrebné dojednania a prípravu na vykonávanie spoločného komplexného akčného plánu by sa pozastavenie uplatňovania reštriktívnych opatrení Únie uvedených v spoločnom komplexnom akčnom pláne malo predĺžiť do 28. januára 2016. Príslušné zmluvy by sa museli plniť do tohto dátumu.

               (7)

               Rozhodnutie 2010/413/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 26a rozhodnutia 2010/413/SZBP sa nahrádza takto:

      „Článok 26a
      1.   Zákaz stanovený v článku 3a ods. 1 sa pozastavuje do 28. januára 2016, pokiaľ ide o prepravu iránskej ropy.
      2.   Zákaz stanovený v článku 3a ods. 2 sa pozastavuje do 28. januára 2016, pokiaľ ide o poskytovanie poistenia a zaistenia týkajúceho sa dovozu, nákupu alebo prepravy iránskej ropy.
      3.   Zákaz stanovený v článku 3b sa pozastavuje do 28. januára 2016.
      4.   Zákaz stanovený v článku 4c sa pozastavuje do 28. januára 2016, pokiaľ ide o zlato a vzácne kovy.
      5.   V článku 10 ods. 3 sa písmená a), b) a c) nahrádzajú do 28. januára 2016 týmito písmenami:

                  ‚a)

                  prevody súvisiace s transakciami týkajúcimi sa potravín, zdravotnej starostlivosti, medicínskeho vybavenia alebo s transakciami na poľnohospodárske alebo humanitárne účely v hodnote nižšej ako 1 000 000 EUR, ako aj prevody súvisiace s osobnými remitenciami v hodnote nižšej ako 400 000 EUR sa vykonávajú bez akéhokoľvek predchádzajúceho povolenia. Prevod sa oznámi príslušnému orgánu dotknutého členského štátu, ak je vyšší ako 10 000 EUR;

                  b)

                  prevody súvisiace s transakciami týkajúcimi sa potravín, zdravotnej starostlivosti, medicínskeho vybavenia alebo s transakciami na poľnohospodárske alebo humanitárne účely v hodnote vyššej ako 1 000 000 EUR, ako aj prevody súvisiace s osobnými remitenciami v hodnote vyššej ako 400 000 EUR podliehajú predchádzajúcemu povoleniu príslušného orgánu dotknutého členského štátu. Príslušný členský štát informuje ostatné členské štáty o každom udelenom povolení;

                  c)

                  každý iný prevod v hodnote vyššej ako 100 000 EUR podlieha predchádzajúcemu povoleniu príslušného orgánu dotknutého členského štátu. Príslušný členský štát informuje ostatné členské štáty o každom udelenom povolení.‘

            6.   V článku 10 ods. 4 sa písmená b) a c) nahrádzajú do 28. januára 2016 týmito písmenami:

                  ‚b)

                  akýkoľvek iný prevod v hodnote nižšej ako 400 000 EUR sa vykonáva bez akéhokoľvek predchádzajúceho povolenia. Prevod sa oznámi príslušnému orgánu dotknutého členského štátu, ak je jeho hodnota vyššia ako 10 000 EUR;

                  c)

                  akýkoľvek iný prevod v hodnote vyššej ako 400 000 EUR podlieha predchádzajúcemu povoleniu príslušného orgánu dotknutého členského štátu. Pokiaľ príslušný orgán dotknutého členského štátu v lehote štyroch týždňov nevznesie námietky, považuje sa povolenie za udelené v uvedenej lehote. Príslušný členský štát informuje ostatné členské štáty o každom zamietnutom povolení.‘

            7.   Zákazy stanovené v článku 18b sa pozastavujú do 28. januára 2016.
      8.   V prípade ministerstva zodpovedného za politiku v ropnom sektore uvedeného v prílohe II sa zákazy stanovené v článku 20 ods. 1 písm. b) a c) a v článku 20 ods. 2 pozastavujú do 28. januára 2016, pokiaľ je to nevyhnutné na plnenie zmlúv na dovoz alebo nákup iránskych petrochemických produktov do 28. januára 2016.“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 14. januára 2016

            Za Radu

            predseda

         A.G. KOENDERS

      (1)  Rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, 27.7.2010, s. 39).

      (2)  Rozhodnutie Rady (SZBP) 2015/1148 zo 14. júla 2015, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 186, 14.7.2015, s. 2).


title: Rozhodnutie Rady z 18. júna 2003, ktorým sa mení a dopĺňa rozhodnutie Rady 2000/604/ES o zložení a stanovách Výboru pre hospodársku politiku

text:
Dôležité právne oznámenie

|

32003D0475

Úradný vestník L 158 , 27/06/2003 S. 0055 - 0057

		Rozhodnutie Radyz 18. júna 2003,ktorým sa mení a dopĺňa rozhodnutie Rady 2000/604/ES o zložení a stanovách Výboru pre hospodársku politiku(2003/475/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 209,so zreteľom na stanovisko Komisie [1],keďže:(1) Výbor pre hospodársku politiku je ustanovený v článku 272 Zmluvy.(2) Rada 29. septembra 2000 prijala rozhodnutie 2000/604/ES o zložení a stanovách Výboru pre hospodársku politiku [2].(3) Tieto stanovy umožňovali doteraz výboru riadne pracovať.(4) Po rozhodnutí hláv štátov alebo predstaviteľov vlád prijatom v decembri 2002 Európskou radou v Kodani 10 nových členov podpísalo 16. apríla 2003 Zmluvu o pristúpení k Európskej únii a predpokladá sa, že do únie vstúpia 1. mája 2004.(5) Výbor pre hospodársku politiku by mal aj po rozšírení naďalej účinne pracovať.(6) Zloženie a stanovy Výboru pre hospodársku politiku by sa na základe uvedeného mali preto revidovať,(14) Členské štáty, Komisia a Európska centrálna banka by mali byť vo výbore primerane zastúpené. Každý by mal nominovať dvoch členov.ROZHODLA TAKTO:Článok 1Rozhodnutie 2000/604/ES sa týmto mení a dopĺňa takto:a) odôvodnenie 14 sa nahrádza týmto:"(14) Členské štáty, Komisia a Európska centrálna banka by mali byť vo výbore primerane zastúpené. Každý by mal nominovať dvoch členov.";b) príloha sa nahrádza prílohou k tomuto rozhodnutiu.Článok 2Toto rozhodnutie nadobúda účinnosť 1. júla 2003.V Luxemburgu 18. júna 2003Za RadupredsedaG. Drys[1] Ú. v. EÚ C 127, 29.5.2003, s. 33.[2] Ú. v. ES L 257, 11.10.2000, s. 28.--------------------------------------------------PRÍLOHA"PRÍLOHASTANOVY VÝBORU PRE HOSPODÁRSKU POLITIKUČASŤ I ÚLOHY VÝBORUČlánok 11. Bez toho, aby boli dotknuté články 114 a 207 Zmluvy, Výbor pre hospodársku politiku (ďalej len "výbor") prispieva k príprave práce Rady pri koordinácii hospodárskych politík členských štátov a spoločenstva a poskytuje rady Komisii a Rade.2. Výbor prispieva k príprave práce Rady poskytnutím hospodárskych analýz, stanovísk k metodikám a návrhov textov pre politické odporúčania, osobitne k štrukturálnym politikám na zlepšenie možnosti rastu a zamestnanosti v spoločenstve. V tejto súvislosti sa zameriava najmä na:a) fungovanie trhu s tovarom, službami, kapitálového trhu a trhu práce, vrátane vývoja v oblasti miezd, produktivity, zamestnanosti a konkurencieschopnosti;b) úlohu a efektívnosť verejného sektora a dlhodobú udržateľnosť verejných financií;c) hospodárske dôsledky jednotlivých politík, ako sú napríklad dôsledky súvisiace so životným prostredím, výskumom a vývojom a sociálnou súdržnosťou.3. Vo vyššie uvedených oblastiach a bez toho, aby boli dotknuté články 114 a 207 Zmluvy, výbor poskytuje podporu práci Rady, najmä pri príprave všeobecných zásad hospodárskej politiky a prispieva k postupu mnohostranného dohľadu uvedeného v článku 99 ods. 3 Zmluvy. V tejto súvislosti výbor vykonáva pravidelné hodnotenia krajiny so zameraním najmä na štrukturálne reformy v členských štátoch.4. Bez toho, aby boli dotknuté články 130 a 207 Zmluvy, výbor prispieva k práci Rady v súlade s hlavou "Zamestnanosť" Zmluvy.5. Výbor podporuje Hospodársky a finančný výbor, najmä hodnotením krátkodobého a strednodobého makroekonomického vývoja v členských štátoch a spoločenstve, poskytnutím analýzy a stanovísk hlavne k metodickým otázkam súvisiacim so vzájomným pôsobením štrukturálnych a makroekonomických politík a k vývoju miezd v členských štátoch a spoločenstve.6. Výbor poskytuje rámec, v ktorom sa na technickej úrovni uskutočňuje dialóg k makroekonomickým otázkam za účasti zástupcov výboru (vrátane Európskej centrálnej banky), Hospodárskeho a finančného výboru, Výboru pre zamestnanosť, Komisie a sociálnych partnerov.7. Komisia konzultuje s výborom o maximálnej miere zvýšenia nepovinných výdavkov všeobecného rozpočtu Európskej únie uvedenom v článku 272 Zmluvy.Článok 2Výbor poskytuje stanoviská na požiadanie Rady, Komisie alebo Hospodárskeho a finančného výboru alebo na vlastný podnet.Článok 3Pri plnení svojich úloh výbor úzko spolupracuje s Hospodárskym a finančným výborom pri podávaní správ Rade. Pri prispievaní k príprave všeobecných zásad hospodárskej politiky výbor poskytuje správy Hospodárskemu a finančnému výboru. Výbor koordinuje svoju prácu s Výborom pre zamestnanosť a ostatnými výbormi a pracovnými skupinami, ktoré pripravujú prácu Rady v oblastiach, pre ktoré sú tieto výbory a pracovné skupiny spôsobilé.ČASŤ II ZLOŽENIEČlánok 41. Členské štáty, Komisia a Európska centrálna banka vymenujú po dvoch členoch výboru.2. Členovia výboru sa vyberú z najvyšších predstaviteľov, ktorí majú vynikajúcu odbornú spôsobilosť v oblasti tvorby hospodárskej a štrukturálnej politiky.Článok 5Členovia Výboru sú pri plnení si svojich povinností vedení všeobecnými záujmami spoločenstva.ČASŤ III PREDSEDA A SEKRETARIÁTČlánok 61. Výbor si väčšinou svojich členov zvolí zo svojich členov predsedu a najviac troch podpredsedov na obdobie dvoch rokov. Podľa všeobecného pravidla sa dvojročné funkčné obdobie neobnovuje.2. Predseda deleguje svoje hlasovacie právo na iného člena svojej delegácie.Článok 7V prípade, že predseda nie je spôsobilý plniť svoje povinnosti, nahradí ho jeden z podpredsedov výboru.Článok 81. Výboru pomáha sekretariát pod vedením tajomníka. Tajomníka a pracovníkov sekretariátu potrebných na vykonávanie úloh sekretariátu zabezpečí Komisia. Tajomníka menuje Komisia po porade s výborom. Tajomník a jeho pracovníci konajú pri plnení si svojich povinností pre výbor podľa pokynov výboru.2. Výdavky výboru sa zahrnú do návrhu rozpočtu Komisie.ČASŤ IV KONANIAČlánok 9Ak sa požaduje hlasovanie, stanoviská alebo správy sa prijímajú väčšinou hlasov členov. Každý člen má jeden hlas. Avšak ak sa poskytuje rada alebo stanovisko k otázkam, ku ktorým môže Rada následne prijať rozhodnutie, členovia z centrálnych bánk a Komisie sa môžu plne zúčastňovať na diskusii, ale nezúčastňujú sa na hlasovaní. Výbor podáva správu aj o menšinových alebo nesúhlasných stanoviskách vyjadrených v priebehu diskusie.Článok 10Na zasadnutiach výboru môžu spravidla hovoriť iba členovia. Za výnimočných okolností môže predseda prijať alternatívne úpravy.Článok 11Štúdiom jednotlivým otázok môže výbor poveriť podvýbory alebo pracovné skupiny. Predsedníctvo takýchto skupín vykonáva člen výboru vymenovaný výborom.Článok 12Výbor, podvýbory alebo pracovné skupiny si môžu na pomoc pozývať odborníkov.Článok 13Výbor zvoláva predseda z vlastného podnetu alebo na žiadosť Rady, Komisie alebo aspoň piatich členov.Článok 141. Výbor zastupuje spravidla predseda; predseda môže byť oprávnený výborom najmä na podávanie správ o diskusiách a vyjadrenie ústnych pripomienok k stanoviskám a správam, ktoré boli vypracované výborom.2. Predseda výboru je zodpovedný za udržiavanie vzťahov výboru s Európskym parlamentom, ktorý je v prípade potreby informovaný o práci výboru.Článok 151. Pokiaľ sa nerozhodne inak, rokovania výboru sú dôverné. Rovnaké pravidlo sa uplatňuje pri rokovaniach jeho podvýborov alebo pracovných skupín.2. Správy alebo stanoviská, ktoré pripraví výbor, sú verejne k dispozícii po ich zaslaní adresátovi, pokiaľ neexistujú osobitné dôvody zachovávať mlčanlivosť.Článok 16Výbor prijme svoj vlastný rokovací poriadok."--------------------------------------------------


title: Rozhodnutie Rady z 18. júna 1986 akceptujúce v mene spoločenstva odporúčanie Rady pre colnú spoluprácu zo 16. júna 1982 o používaní kódu na označovanie spôsobov dopravy

text:
Dôležité právne oznámenie

|

31986D0257

Úradný vestník L 167 , 24/06/1986 S. 0032 - 0033 Fínske špeciálne vydanie: Kapitola 2 Zväzok 4 S. 0121  Švédske špeciálne vydanie: Kapitola 2 Zväzok 4 S. 0121

		Rozhodnutie Radyz 18. júna 1986akceptujúce v mene spoločenstva odporúčanie Rady pre colnú spoluprácu zo 16. júna 1982 o používaní kódu na označovanie spôsobov dopravy(86/257/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na návrh Komisie,keďže spoločenstvo môže akceptovať, podľa určitých podmienok uplatňovania, odporúčanie Rady pre colnú spoluprácu zo 16. júna 1982 o používaní kódu na označovanie spôsobov dopravy,ROZHODLA TAKTO:Článok 1Odporúčanie Rady pre colnú spoluprácu zo 16. júna 1982 o používaní kódu na označovanie spôsobov dopravy sa týmto akceptuje podľa určitých podmienok uplatňovania v mene spoločenstva.Text odporúčania, ako aj podmienky uplatňovania, sú pripojené k tomuto rozhodnutiu.Článok 2Predseda Rady oznámi sekretariátu Rady pre colnú spoluprácu prijatie v spoločenstve podľa určitých podmienok aplikácie odporúčania, o ktorom pojednáva článok 1.V Luxemburgu 18. júna 1986Za RadupredsedaN. Smit-kroes--------------------------------------------------Odporúčanie Rady pre colnú spoluprácuzo 16. júna 1982o používaní kódu na označovanie spôsobov dopravyRADA PRE COLNÚ SPOLUPRÁCU,zjednodušiť medzinárodnú výmenu údajov medzi colnými správami a medzi colnými správami a používateľmi zahraničného obchodu,ZOHĽADŇUJÚC,že je vhodné, aby sa mohol používať medzinárodne dohodnutý a univerzálne aplikovateľný kód na označovanie spôsobov dopravy pri takejto medzinárodnej výmene údajov,aby štruktúra kódu obsiahnutá vo vyššie uvádzanom odporúčaní EHK poskytla vhodný základ na označovanie spôsobov dopravy v medzinárodnej výmene údajov,od štátov, či tieto sú alebo nie sú členmi Rady a Colnej alebo Hospodárskej únie, ktoré akceptujú toto odporúčanie, aby oznámili generálnemu tajomníkovi ich akceptovanie k dátumu, od ktorého budú používať odporúčanie a podmienky jeho používania. Generálny tajomník odovzdá tieto informácie colným správam všetkých členov. Odovzdá ich aj každej colnej správe nečlenov alebo každej colnej, alebo hospodárskej únii, ktoré akceptovali toto odporúčanie.odporúčanie č. 19 prijaté v marci 1981 pracovnou skupinou pre zjednodušovanie postupov zahraničného obchodu Európskej hospodárskej komisie (EHK), ktorá odporúča používanie jednomiestneho číselného kódu na označovanie spôsobov dopravy na účely medzinárodného obchodu,ZOHĽADŇUJÚC,že je vhodné, aby sa mohol používať medzinárodne dohodnutý a univerzálne aplikovateľný kód na označovanie spôsobov dopravy pri takejto medzinárodnej výmene údajov,aby štruktúra kódu obsiahnutá vo vyššie uvádzanom odporúčaní EHK poskytla vhodný základ na označovanie spôsobov dopravy v medzinárodnej výmene údajov,od štátov, či tieto sú alebo nie sú členmi Rady a Colnej alebo Hospodárskej únie, ktoré akceptujú toto odporúčanie, aby oznámili generálnemu tajomníkovi ich akceptovanie k dátumu, od ktorého budú používať odporúčanie a podmienky jeho používania. Generálny tajomník odovzdá tieto informácie colným správam všetkých členov. Odovzdá ich aj každej colnej správe nečlenov alebo každej colnej, alebo hospodárskej únii, ktoré akceptovali toto odporúčanie.aby štáty, či tieto sú alebo nie sú členom Rady a Colnej alebo Hospodárskej únie používali štruktúru jednomiestneho číselného kódu obsiahnutú vo vyššie uvedenom odporúčaní EHK a budúce revidované verzie tohto kódu na označovanie spôsobov dopravy v medzinárodnej výmene údajov medzi colnými správami a medzi colnými správami a používateľmi zahraničného obchodu vždy, keď existuje potreba kódovaného označenia,ŽIADAže je vhodné, aby sa mohol používať medzinárodne dohodnutý a univerzálne aplikovateľný kód na označovanie spôsobov dopravy pri takejto medzinárodnej výmene údajov,aby štruktúra kódu obsiahnutá vo vyššie uvádzanom odporúčaní EHK poskytla vhodný základ na označovanie spôsobov dopravy v medzinárodnej výmene údajov,od štátov, či tieto sú alebo nie sú členmi Rady a Colnej alebo Hospodárskej únie, ktoré akceptujú toto odporúčanie, aby oznámili generálnemu tajomníkovi ich akceptovanie k dátumu, od ktorého budú používať odporúčanie a podmienky jeho používania. Generálny tajomník odovzdá tieto informácie colným správam všetkých členov. Odovzdá ich aj každej colnej správe nečlenov alebo každej colnej, alebo hospodárskej únii, ktoré akceptovali toto odporúčanie.Podmienky používania1. Odporúčanie sa v spoločenstve uplatňuje od 1. januára 1988.2. Kód č. 6 (multimodálna doprava) nebude používať spoločenstvo, ktoré neuznáva multimodálnu dopravu ako spôsob dopravy per se.3. Kód č. 9 (neznámy) sa používa na zahrnutie dopravy vykonávanej spôsobom vlastného pohonu.--------------------------------------------------


title: 2009/785/ES: Rozhodnutie Komisie z  26. októbra 2009 , ktorým sa mení a dopĺňa rozhodnutie 2008/359/ES, ktorým sa zriaďuje skupina na vysokej úrovni pre konkurencieschopnosť agropotravinárskeho priemyslu, s cieľom predĺžiť jeho platnosť

text:
               27.10.2009

               SK

               Úradný vestník Európskej únie

               L 280/56

      ROZHODNUTIE KOMISIE

   z 26. októbra 2009,
   ktorým sa mení a dopĺňa rozhodnutie 2008/359/ES, ktorým sa zriaďuje skupina na vysokej úrovni pre konkurencieschopnosť agropotravinárskeho priemyslu, s cieľom predĺžiť jeho platnosť
   (2009/785/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Rozhodnutie Komisie 2008/359/ES z 28. apríla 2008, ktorým sa zriaďuje skupina na vysokej úrovni pre konkurencieschopnosť agropotravinárskeho priemyslu (1), sa uplatňuje počas obmedzeného obdobia.

               (2)

               Skupina na vysokej úrovni prispela ku konkurencieschopnosti agropotravinárskeho priemyslu Spoločenstva vypracovaním správy o konkurencieschopnosti európskeho agropotravinárskeho priemyslu (2), tridsiatich odporúčaní a plánu kľúčových iniciatív obsahujúceho vykonávacie činnosti. Na tieto iniciatívy je potrebné nadviazať.

               (3)

               Práca skupiny na vysokej úrovni pre konkurencieschopnosť agropotravinárskeho priemyslu by mala pokračovať podľa rovnakých pravidiel, ako sú stanovené v uvedenom rozhodnutí.

               (4)

               Rozhodnutie 2008/359/ES by sa preto malo zodpovedajúcim spôsobom zmeniť a doplniť,

         ROZHODLA TAKTO:
   Jediný článok
   Článok 6 rozhodnutia 2008/359/ES sa nahrádza takto:

      „Článok 6
      Skončenie platnosti
      Toto rozhodnutie sa uplatňuje do 31. decembra 2010.“

      V Bruseli 26. októbra 2009

            Za Komisiu

         Günter VERHEUGEN

            podpredseda

      (1)  Ú. v. EÚ L 120, 7.5.2008, s. 15.

      (2)  http://ec.europa.eu/enterprise/sectors/food/files/high_level_group_2008/documents_hlg/final_report_hlg_17_03_09_en.pdf


title: 2006/516/ES: Rozhodnutie Rady z  27. júna 2006  o uzavretí Protokolu o ochrane pôdy, Protokolu o energii a Protokolu o cestovnom ruchu k Alpskému dohovoru v mene Európskeho spoločenstva - Vyhlásenia

text:
               25.7.2006

               SK

               Úradný vestník Európskej únie

               L 201/31

      ROZHODNUTIE RADY

   z 27. júna 2006
   o uzavretí Protokolu o ochrane pôdy, Protokolu o energii a Protokolu o cestovnom ruchu k Alpskému dohovoru v mene Európskeho spoločenstva
   (2006/516/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 175 ods. 1 v spojení s prvou vetou prvého pododseku článku 300 ods. 2 a prvým pododsekom článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Dohovor o ochrane Álp (ďalej len „Alpský dohovor“) bol uzavretý v mene Európskeho spoločenstva rozhodnutím Rady 96/191/ES (2).

               (2)

               Rada vo svojom rozhodnutí 2005/923/ES (3) rozhodla o podpise Protokolu o ochrane pôdy, Protokolu o energii a Protokolu o cestovnom ruchu k Alpskému dohovoru (ďalej len „protokoly“) v mene Európskeho spoločenstva.

               (3)

               Protokoly sú dôležitým krokom pri uplatňovaní Alpského dohovoru a Európske spoločenstvo sa zaviazalo plniť ciele tohto dohovoru.

               (4)

               Hospodárske, sociálne a ekologické problémy alpskej oblasti, ktoré sa neobmedzujú na územie jedného štátu, zostávajú hlavnou úlohou, ktorú je v tejto veľmi citlivej oblasti potrebné riešiť.

               (5)

               Politiky Spoločenstva by sa mali podporovať a posilňovať v alpskej oblasti, najmä prioritné oblasti ako je vymedzené v rozhodnutí Európskeho parlamentu a Rady č. 1600/2002/ES z 22. júla 2002, ktorým sa ustanovuje šiesty environmentálny akčný program Spoločenstva (4).

               (6)

               Jedným z hlavných cieľov Protokolu o ochrane pôdy je ochrana multifunkčnej úlohy pôdy, ktorá vychádza z myšlienky trvalo udržateľného rozvoja. Trvalo udržateľná produktivita pôdy musí byť zabezpečená v jej prirodzenej funkcii ako archívu prírodnej a kultúrnej histórie a tak, aby sa zabezpečilo jej využitie v poľnohospodárstve a lesníctve, urbanizme a cestovnom ruchu, v iných hospodárskych oblastiach, v doprave a infraštruktúre a ako zdroja surovín.

               (7)

               Akýkoľvek prístup k ochrane pôdy by mal zohľadňovať značnú rôznorodosť regionálnych a miestnych podmienok, ktoré existujú v alpskom regióne. Protokol by mohol pomôcť uskutočniť vhodné opatrenia na vnútroštátnej a regionálnej úrovni.

               (8)

               Požiadavky, ktoré protokol kladie, ako je monitorovanie pôdy, stanovenie rizikových oblastí pre eróziu, povodne a zosuvy pôdy, súpis kontaminovaných miest a zriadenie zosúladených databáz, by mohli byť dôležitými prvkami politiky Spoločenstva v oblasti ochrany pôdy, ako dokazuje, okrem iného, smernica Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (5), smernica Rady 86/278/EHS z 12. júna 1986 o ochrane životného prostredia a najmä pôdy pri použití splaškových kalov v poľnohospodárstve (6), smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (7), smernica Rady 1999/31/ES z 26. apríla 1999 o skládkach odpadov (8), nariadenie Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) (9) a smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (10).

               (9)

               Protokol o energii vyžaduje zavedenie vhodných opatrení v oblasti úspor energie, výroby energie vrátane energie vyrábanej z obnoviteľných energetických zdrojov, dopravy, dodávok a využívania energie s cieľom podporovať podmienky trvalo udržateľného rozvoja.

               (10)

               Ustanovenia Protokolu o energii sú v súlade so Šiestym akčným programom pre životné prostredie na boj proti klimatickým zmenám, ako aj usilovanie sa o trvalo udržateľné riadenie a využívanie prírodných zdrojov. Ustanovenia protokolu sú tiež v súlade s politikou Spoločenstva v energetickej oblasti ustanovenej v Bielej knihe „O stratégii a akčnom pláne Spoločenstva“, Zelenej knihe „Smerom k európskej stratégii zabezpečenia dodávok energie“, smernici Európskeho parlamentu a Rady 2001/77/ES z 27. septembra 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou (11), smernici Európskeho parlamentu a Rady 2002/91/ES zo 16. decembra 2002 o energetickej hospodárnosti budov (12) a rozhodnutia Európskeho parlamentu a Rady č. 1230/2003/ES z 26. júna 2003, ktorým sa prijíma viacročný program akcií v oblasti energetiky: „Inteligentná energia – Európa“ (2003–2006) (13).

               (11)

               Ratifikácia Protokolu o energii by posilnila cezhraničnú spoluprácu so Švajčiarskom, Lichtenštajnskom a Monakom. To by pomohlo zabezpečiť, aby sa na cieľoch Európskeho spoločenstva podieľali regionálni partneri, a aby sa takéto iniciatívy vzťahovali na celý alpský eko-región.

               (12)

               Transeurópske energetické siete (TEN-E) by mali mať prioritné postavenie a mali by uplatňovať koordinačné a vykonávacie opatrenia uvedené v usmerneniach TEN-E v rozhodnutí Európskeho parlamentu a Rady č. 1229/2003/ES z 26. júna 2003, ktorým sa stanovuje súbor usmernení pre transeurópske energetické siete (14) v rámci rozvoja nových cezhraničných prepojení, najmä vedení vysokého napätia.

               (13)

               Európske spoločenstvo, jeho členské štáty, Švajčiarsko, Lichtenštajnsko a Monako sú zmluvnými stranami Rámcového dohovoru OSN o zmene klímy (UNFCCC) a Kjótskeho protokolu. Rámcový dohovor OSN o zmene klímy (UNFCCC) a Kjótsky protokol vyžadujú, aby strany vypracovávali, implementovali, uverejňovali a pravidelne aktualizovali svoje vnútroštátne a regionálne programy obsahujúce opatrenia na zmiernenie klimatických zmien znižovaním antropogenických emisií zo zdrojov a na znižovanie množstva všetkých skleníkových plynov, ktoré nezahŕňa Montrealský protokol.

               (14)

               Protokol o energii prispieva k splneniu požiadaviek Rámcového dohovoru OSN o zmene klímy (UNFCCC) na podniknutie opatrení umožňujúcich patričné prispôsobenie sa klimatickým zmenám.

               (15)

               Cestovný ruch je hospodársky veľmi dôležitým sektorom vo väčšine častí Álp a je úzko spojený s vplyvmi, ktoré má na životné prostredie a sociálnu oblasť, a na ktorých je závislý.

               (16)

               Keďže horská oblasť je jedinečnou a ekologicky veľmi citlivou oblasťou, je rovnováha medzi hospodárskymi záujmami, potrebami miestneho obyvateľstva a obavami o životné prostredie nesmierne dôležitou pre trvalo udržateľný rozvoj tejto oblasti.

               (17)

               Cestovný ruch sa stále viac stáva globálnym fenoménom, zároveň však zostáva oblasťou patriacou do primárne miestnej a regionálnej právomoci. Pokiaľ ide o Spoločenstvo, smernice 85/337/EHS a 92/43/EHS, nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (15), nariadenie Európskeho parlamentu a Rady (ES) č. 761/2001 z 19. marca 2001, ktorým sa umožňuje dobrovoľná účasť organizácií v systéme Spoločenstva pre ekologické riadenie a audit (EMAS) (16) a rezolúcia Rady z 21. mája 2002 o budúcnosti európskeho cestovného ruchu (17), okrem iného, sú relevantné v tomto kontexte. Alpský dohovor a jeho Protokol o cestovnom ruchu, spolu s ďalšími protokolmi, ktoré môžu ovplyvniť sektor cestovného ruchu, by mali predstavovať rámcový nástroj stimulácie a koordinácie úsilia zúčastnených strán na regionálnej a miestnej úrovni tak, aby sa trvalá udržateľnosť stala hlavnou motiváciou zlepšovania kvality toho, čo ponúka alpský región v oblasti cestovného ruchu.

               (18)

               Celkovým cieľom Protokolu o cestovnom ruchu je podpora trvalo udržateľného cestovného ruchu, konkrétne zabezpečením toho, že je rozvíjaný a riadený pri zohľadnení jeho vplyvov na životné prostredie. Pre tento cieľ sa v ňom stanovujú osobitné opatrenia a odporúčania, ktoré môžu byť využité ako nástroje na posilnenie environmentálnej stránky inovácií a výskumu, monitorovania a vzdelávania, nástroje riadenia a stratégie, plánovania a schvaľovacích postupov súvisiacich s cestovným ruchom a najmä s jeho kvalitatívnym rozvojom.

               (19)

               Zmluvné strany týchto troch protokolov by mali podporovať primeranú výchovu a vzdelávanie, navyše zlepšovať informovanosť verejnosti o cieľoch, opatreniach a uplatňovaní každého z týchto troch protokolov.

               (20)

               Je vhodné, aby Európske spoločenstvo tieto protokoly schválilo,

         ROZHODLA TAKTO:
   Článok 1
   Protokol o ochrane pôdy (18), Protokol o energii (19) a Protokol o cestovnom ruchu (20) k Alpskému dohovoru podpísanému dňa 7. novembra 1991 v Salzburgu sa týmto schvaľujú v mene Európskeho spoločenstva.
   Článok 2
   Týmto sa predseda Rady poveruje určiť osobu(-y) splnomocnenú(-é), aby uložila(-i) v mene Spoločenstva listinu o schválení u Rakúskej republiky v súlade s článkom 27 Protokolu o ochrane pôdy, článkom 21 Protokolu o energii a článkom 28 Protokolu o cestovnom ruchu.
   Splonomocnená(-é) osoba(-y) zároveň uloží(-ia) vyhlásenia týkajúce sa protokolov.
   Článok 3
   Toto rozhodnutie sa uverejní v Úradnom vestníku Európskej únie.

      V Luxemburgu 27. júna 2006

            Za Radu

            predseda

         J. PRÖLL

      (1)  Stanovisko z 13. júna 2006 (zatiaľ neuverejnené v úradnom vestníku).

      (2)  Ú. v. ES L 61, 12.3.1996, s. 31.

      (3)  Ú. v. EÚ L 337, 22.12.2005, s. 27.

      (4)  Ú. v. ES L 242, 10.9.2002, s. 1.

      (5)  Ú. v. ES L 175, 5.7.1985, s. 40. Smernica naposledy zmenená a doplnená smernicou Európskeho parlamentu a Rady 2003/35/ES (Ú. v. EÚ L 156, 25.6.2003, s. 17).

      (6)  Ú. v. ES L 181, 4.7.1986, s. 6. Smernica naposledy zmenená a doplnená nariadením (ES) č. 807/2003 (Ú. v. EÚ L 122, 16.5.2003, s. 36).

      (7)  Ú. v. ES L 206, 22.7.1992, s. 7. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1.).

      (8)  Ú. v. ES L 182, 16.7.1999, s. 1. Smernica zmenená a doplnená nariadením (ES) č. 1882/2003.

      (9)  Ú. v. ES L 160, 26.6.1999, s. 80. Nariadenie naposledy zmenené a doplnené nariadením (ES) č. 2223/2004 (Ú. v. EÚ L 379, 24.12.2004, s. 1).

      (10)  Ú. v. ES L 327, 22.12.2000, s. 1. Smernica naposledy zmenená a doplnená rozhodnutím č. 2455/2001/ES (Ú. v. ES L 331, 15.12.2001, s. 1).

      (11)  Ú. v. ES L 283, 27.10.2001, s. 33. Smernica naposledy zmenená a doplnená rozhodnutím spoločného výboru EHP č. 102/2005 (Ú. v. EÚ L 306, 24.11.2005, s. 34).

      (12)  Ú. v. ES L 1, 4.1.2003, s. 65.

      (13)  Ú. v. EÚ L 176, 15.7.2003, s. 29. Rozhodnutie naposledy zmenené a doplnené rozhodnutím Európskeho parlamentu a Rady č. 787/2004/ES (Ú. v. EÚ L 138, 30.4.2004, s. 12).

      (14)  Ú. v. EÚ L 176, 15.7.2003, s. 11.

      (15)  Ú. v. ES L 237, 21.9.2000, s. 1.

      (16)  Ú. v. ES L 114, 24.4.2001, s. 1. Nariadenie naposledy zmenené a doplnené nariadením Komisie (ES) č. 196/2006 (Ú. v. EÚ L 32, 4.2.2006, s. 4).

      (17)  Ú. v. ES C 135, 6.6.2002, s. 1.

      (18)  Ú. v. EÚ L 337, 22.12.2005, s. 29.

      (19)  Ú. v. EÚ L 337, 22.12.2005, s. 36.

      (20)  Ú. v. EÚ L 337, 22.12.2005, s. 43.